Imtella' Jannar 13, 2022 - Aġġornata 13 Ta' Jannar, 2022 1:48pm Mit-Tnejn li ġej, tmien ċentri madwar Malta u Għawdex se jkunu qegħdin jilqgħu lin-nies biex jitlaqqmu bit-tilqima kontra l-Covid-19 u bil-booster mingħajr appuntament. F'konferenza tal-aħbarijiet il-Ministru għas-Saħħa qal li dawn iċ-ċentri jinsabu fil-Kulleġġ tal-Arti, ix-Xjenza u t-Teknoloġija, l-MCAST f'Għajn Dwieli, fil-barracks tal-Armata f'Ħal Luqa, fil-Bereġ tas-Saħħa ta' Tas-Sliema, Kerċem, il-Mellieħa, in-Naxxar, Santa Venera u Raħal Ġdid. Qal li dawn iċ-ċentri se jiftħu l-bibien tagħhom fid-9.00 a.m. u fihom persuna tista' tmur u titlaqqam mingħajr il-ħtieġa ta' appuntament. Ħabbar ukoll li se jkun hemm ukoll mobile clinics li se jkunu qegħdin iduru mal-pajjiż fosthom fiż-Żejtun, Raħal Ġdid, Paceville, Qawra u Għawdex. Qal li t-Tlieta li ġej, il-mobile clinic se jkun fil-misraħ taż-Żejtun u l-Ħamis mal-Knisja Parrokkjali ta' Raħal ġdid. Il-ġimgħa ta' wara se jkun f'Paceville, fil-Qawra u Għawdex u hawn ukoll il-persuna tista' tmur tieħu t-tilqima mingħajr appuntament.